CELEX: 32021R2063
Language: hu
Date: 2021-08-25 00:00:00
Title: A Bizottság (EU) 2021/2063 felhatalmazáson alapuló rendelete (2021. augusztus 25.) a nyugati vizeken a bizonyos fajok halászatában alkalmazandó kirakodási kötelezettség 2021–2023-as időszakban történő végrehajtása részletes szabályairól szóló (EU) 2020/2015 felhatalmazáson alapuló rendelet módosításáról és helyesbítéséről

2021.11.26.   
               
               
                  HU
               
               
                  Az Európai Unió Hivatalos Lapja
               
               
                  L 421/6
               
            
         A BIZOTTSÁG (EU) 2021/2063 FELHATALMAZÁSON ALAPULÓ RENDELETE
         (2021. augusztus 25.)
         a nyugati vizeken a bizonyos fajok halászatában alkalmazandó kirakodási kötelezettség 2021–2023-as időszakban történő végrehajtása részletes szabályairól szóló (EU) 2020/2015 felhatalmazáson alapuló rendelet módosításáról és helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nyugati vizekben és a szomszédos vizekben halászott állományokra és az ezen állományok halászatára vonatkozó többéves terv létrehozásáról, az (EU) 2016/1139 és az (EU) 2018/973 rendelet módosításáról, valamint a 811/2004/EK, a 2166/2005/EK, a 388/2006/EK, az 509/2007/EK és az 1300/2008/EK tanácsi rendelet hatályon kívül helyezéséről szóló, 2019. március 19-i (EU) 2019/472 európai parlamenti és tanácsi rendeletre (1) és különösen annak 13. cikkére,
         mivel:
         
                     (1)
                  
                  
                     A Belgium, Spanyolország, Franciaország, Hollandia és Portugália (a délnyugati vizek mentén fekvő országok), illetve a Belgium, Írország, Spanyolország, Franciaország és Hollandia (az északnyugati vizek mentén fekvő országok) által benyújtott két közös ajánlás nyomán az (EU) 2020/2015 felhatalmazáson alapuló bizottsági rendelet (2) meghatározta a nyugati vizeken a bizonyos fajok tengerfenéki halászatában alkalmazandó kirakodási kötelezettség 2021 és 2023 közötti végrehajtásának részletes szabályait.
                  
               
                     (2)
                  
                  
                     Az (EU) 2020/2015 felhatalmazáson alapuló rendelet szerint a kirakodási kötelezettség alóli bizonyos mentességek, illetve kivételek 2021. december 31-ig ideiglenesen alkalmazandók. Ezekben az esetekben a közvetlen állománygazdálkodási érdekkel bíró tagállamok a lehető leghamarabb, de legkésőbb 2021. május 1-jéig további tudományos bizonyítékokat nyújtanak be az adott mentesség, illetve kivétel alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2021. július 31-ig értékeli a benyújtott tudományos bizonyítékokat.
                  
               
                     (3)
                  
                  
                     Az északnyugati vizekkel foglalkozó tanácsadó testülettel és a nyílt tengeri halászattal foglalkozó tanácsadó testülettel történő konzultációt követően az északnyugati vizek mentén fekvő tagállamok 2021. április 30-án közös ajánlást nyújtottak be a Bizottságnak, amelyben kérték az északnyugati vizeken végzett halászati tevékenységekre vonatkozó visszadobási terv módosítását.
                  
               
                     (4)
                  
                  
                     A délnyugati vizekkel foglalkozó tanácsadó testülettel és a nyílt tengeri halászattal foglalkozó tanácsadó testülettel történő konzultációt követően a délnyugati vizek mentén fekvő tagállamok 2021. április 30-án közös ajánlást nyújtottak be a Bizottságnak, amelyben kérték a délnyugati vizeken végzett halászati tevékenységekre vonatkozó visszadobási terv módosítását.
                  
               
                     (5)
                  
                  
                     A HTMBG (3) 2021 májusában tekintette át ezeket a közös ajánlásokat. A felhatalmazáson alapuló jogi aktusok tervezeteit a Bizottság 2021. július 16-án a tagállamok és a megfigyelői státuszban az Európai Parlament részéről közreműködő képviselők alkotta szakértői csoport elé terjesztette.
                  
               
                     (6)
                  
                  
                     Az (EU) 2020/2015 felhatalmazáson alapuló rendelet meghatározta az északnyugati vizeken alkalmazandó mentességek, illetve kivételek körét (a Nemzetközi Tengerkutatási Tanács [ICES] meghatározása szerinti következő alterületek: 5 [kivéve az 5a körzetet, az 5b körzeten belül pedig csak az uniós vizek], 6 és 7). Ugyanez a rendelet meghatározta a délnyugati vizeken érvényes mentességek, illetve kivételek körét is (ICES 8, 9 és 10 alterület ([az Azori-szigetek körüli vizek]), valamint a Kelet-közép-atlanti Halászati Bizottság (CECAF) 34.1.1, 34.1.2 és 34.2.0 övezetei (a Madeira és a Kanári-szigetek körüli vizek). A jogi egyértelműség érdekében tisztázni kel, hogy ezen intézkedések alkalmazása kifejezetten az adott területek uniós vizeire kell vonatkozniuk. Az (EU) 2020/2015 felhatalmazáson alapuló rendeletet ezért ennek megfelelően módosítani kell.
                  
               
                     (7)
                  
                  
                     Az északnyugati vizek mentén fekvő tagállamok egy új, túlélési arányon alapuló mentességet kértek az ICES 7b–k körzetekben kerítőhálóval (SSC) fogott sima lepényhalra vonatkozóan. Az északnyugati vizek mentén fekvő tagállamok új tudományos bizonyítékokat nyújtottak be arra nézve, hogy az ilyen módon halászott sima lepényhalak esetében magas a túlélési arány visszadobás esetén. Ezt a bizonyítékot benyújtották a HTMGB-nek, amely arra a következtetésre (4) jutott, hogy a túlélési arányokról szóló vizsgálat adatai megbízhatóak, és a vizsgálat megbízható becsléseket ad a szóban forgó halászatról. Ezt a kivételt ezért bele kell foglalni az (EU) 2020/2015 felhatalmazáson alapuló rendeletbe.
                  
               
                     (8)
                  
                  
                     A7 (EU) 2020/2015 felhatalmazáson alapuló rendelet 10. cikke (4) bekezdésének b) pontja 2021. december 31-ig a magas túlélési arányon alapuló mentességet adott az ICES 8 alterületen fenékhálóval kifogott kakukkrájára vonatkozóan. A délnyugati vizek mentén fekvő tagállamok kérték a mentesség 2023. december 31-ig történő meghosszabbítását. A HTMBG megvizsgálta a délnyugati vizek mentén fekvő tagállamok által benyújtott bizonyítékokat, és arra a következtetésre jutott, hogy a legújabb tanulmányok alacsony túlélési arányokat említenek, de nagy fokú változékonysággal. 2021-ben azonban további tanulmányok készülnek, amelyek kombinálják a fedélzeti vitalitás vizsgálatát és a fogságban történő nyomon követést. A mentességet tehát indokolt 2022-ig meghosszabbítani, hogy elegendő idő maradjon a tanulmányok elvégzésére. A HTMBG által végzett fenti tanulmányok eredményeit a tagállamoknak legkésőbb 2022. május 1-jéig be kell nyújtaniuk.
                  
               
                     (9)
                  
                  
                     Az (EU) 2020/2015 felhatalmazáson alapuló rendelet 13. cikke (1) bekezdésének f) pontja de minimis kivételt biztosított a fenékvonóhálót használó hajók által az ICES 7b–c és 7f–k körzetekben kifogott disznófejűhal-félék vonatkozásában. Az északnyugati vizek mentén fekvő tagállamok kérték annak megállapítását, hogy a kivétel kiszámítása az összes halászeszközzel ejtett fogásokon alapuljon. A HTMBG arra a következtetésre jutott (5), hogy bár ez a kérdés következményekkel jár a de minimis visszadobási mennyiség megengedett értékére, a 0,5 %-os de minimis kivételre eső implikált visszadobás csekély, függetlenül attól, hogy a fogás minden halászeszközzel, vagy csak fenékvonóhálóval történik. Ezenkívül a kivétel kizárólag az 404/2011/EU végrehajtási rendelet XI. mellékletében felsorolt fenékvonóhálók eszközkódjaira érvényes. A kivételt tehát ilyen feltételekkel indokolt engedélyezni 2022. december 31-ig. A HTMBG által kért fogási adatokat a tagállamoknak legkésőbb 2022. május 1-jéig be kell nyújtaniuk.
                  
               
                     (10)
                  
                  
                     Az (EU) 2020/2015 felhatalmazáson alapuló rendelet 13. cikke (1) bekezdésének a) pontja de minimis kivételt biztosított a fenékvonóhálót, kerítőhálót, vízközi vonóhálót és merevítőrudas vonóhálót használó hajók által ICES 7b–k körzetekben kifogott vékonybajszú tőkehal vonatkozásában. A kivételt csak 2021 decemberéig engedélyezték, tekintettel a vékonybajszú tőkehal állományvédelmi státuszára az ICES 7b–k körzetekben. Az északnyugati vizek mentén fekvő tagállamok kérték a kivétel meghosszabbítását. A HTMBG megvizsgálta az északnyugati vizek mentén fekvő tagállamok által benyújtott bizonyítékokat, és arra a következtetésre (6) jutott, hogy a visszadobási arányok viszonylag alacsonyak, és a szelektivitás javult a Kelta-tengeren bevezetett korrekciós intézkedéseknek köszönhetően (7). Ugyanakkor a vékonybajszú tőkehal kelta-tengeri állománya szoros kapcsolatban áll a Kelta-tengeren fogott közönséges tőkehallal, ezért szigorú megfigyelés alatt áll. A kivételt tehát indokolt 2022. december 31-igmeghosszabbítani, és a tagállamoknak legkésőbb 2022. május 1-jéig be kell nyújtaniuk a HTMBG által kért fogási adatokat.
                  
               
                     (11)
                  
                  
                     Az (EU) 2020/2015 felhatalmazáson alapuló rendelet 14. cikkének (1) bekezdése de minimis kivételt biztosított a vízközi vonóhálót, merevítőrudas vonóhálót és fenékvonóhálót használó hajók által az ICES 8 alterületen kifogott vékonybajszú tőkehal vonatkozásában. Az eszközök listáján azonban nem szerepeltek a vízközi vonóhálónak megfelelő eszközök (OTM, PTM és TM). A délnyugati vizek mentén fekvő tagállamok kérték, hogy a Bizottság pótolja ezt a hiányt. A kivételt ezért indokolt módosítani.
                  
               
                     (12)
                  
                  
                     Az (EU) 2020/2015 felhatalmazáson alapuló rendeletet ezért ennek megfelelően helyesbíteni és módosítani kell.
                  
               
                     (13)
                  
                  
                     Mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. A rendeletet 2022. január 1-jétől indokolt alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2020/2015 felhatalmazáson alapuló rendelet a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        „Az 1380/2013/EU rendelet 15. cikkének (1) bekezdésében előírt kirakodási kötelezettség a 2021–2023-as időszakban e rendeletnek megfelelően alkalmazandó az északnyugati vizek uniós vizein (ICES 5, 6 és 7 alterület), a délnyugati vizek uniós vizein (az ICES 8, 9 és 10 alterület (az Azori-szigetek körüli vizek)), valamint a CECAF 34.1.1, 34.1.2 és 34.2.0 övezetben (a Madeira és a Kanári-szigetek körüli vizek) folytatott tengerfenéki és nyílt vízi halászatra.”
                     
                  
                        2.
                     
                     
                        A 6. cikk (1) bekezdése a következő f) ponttal egészül ki:
                        
                                    „f)
                                 
                                 
                                    az ICES 7b–k körzetekben kerítőhálóval (SSC) fogott sima lepényhal (Pleuronectes platessa).”
                                 
                              
                  
                        3.
                     
                     
                        A 10. cikk (4) bekezdésének b) pontja helyébe a következő szöveg lép:
                        
                                    „b)
                                 
                                 
                                    az ICES 8 alterületen fenékvonóhálóval kifogott egyedek esetében 2022. december 31-ig. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a fenékvonóhálóval kifogott kakukkrájára vonatkozó mentesség alkalmazásának alátámasztására. A HTMGB 2022. július 31-ig értékeli ezeket a tudományos információkat”.
                                 
                              
                  
                        4.
                     
                     
                        A 13. cikk (1) bekezdésének f) pontja helyébe a következő szöveg lép:
                        
                                    „f)
                                 
                                 
                                    a disznófejűhal-félék (Caproidae) esetében fenékvonóhálót (OTT, OTB, TBS, OTT, OTB, TBS, TBN, TB, PTB) használó hajók által az ICES 7b, 7c és 7f–k körzetben e fajból bármilyen halászeszközzel ejtett teljes éves fogás legfeljebb 0,5 %-a.”
                                 
                              
                  
                        5.
                     
                     
                        A 13. cikk (2) bekezdésének helyébe a következő szöveg lép:
                        „Az (1) bekezdés a) pontjában előírt de minimis kivételek 2022. december 31-ig alkalmazandók. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a fogás összetételével kapcsolatban. A HTMGB 2022. július 31-ig értékeli a benyújtott tudományos információkat.”
                     
                  
                        6.
                     
                     
                        A 14. cikk (1) bekezdésének m) pontja helyébe a következő szöveg lép:
                        
                                    „m)
                                 
                                 
                                    a vékonybajszú tőkehal (Merlangius merlangus) esetében a vízközi vonóhálót, merevítőrudas vonóhálót, fenékvonóhálót és kerítőhálót (halászeszközkódok: OTB, OTT, OTM, PTB, PTM, TBN, TBS, TBB, OT, PT, TX, TM, SSC, SPR, SDN, SX, SV) használó hajók által az ICES 8 alterületen e fajból ejtett teljes éves fogás legfeljebb 5%-a.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2022. január 1-jétől 2023. december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 83., 2019.3.25., 1. o.
         
         
            (2)  A Bizottság (EU) 2020/2015 felhatalmazáson alapuló rendelete (2020. augusztus 21.) a nyugati vizeken a bizonyos fajok halászatában alkalmazandó kirakodási kötelezettség 2021–2023-as időszakban történő végrehajtása részletes szabályainak meghatározásáról (HL L 415., 2020.12.10., 22. o.).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (7)  A Tanács (EU) 2021/92 rendelete (2021. január 28.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról. HL L 31., 2021.1.29., 31. o.